ปลื้มจิตร์ ถินขาว

ปลื้มจิตร์ ถินขาว ชื่อเล่น หน่อง (เกิดวันที่ 9 พฤศจิกายน พ.ศ. 2526) เป็นอดีตนักกีฬาวอลเลย์บอลหญิงทีมชาติไทย และ ได้มีงานอำลาทีมชาติอย่างเป็นทางการ ในวันที่ 7 พ.ย. 2564  เป็นผู้ทำหน้าที่ในตำแหน่งMiddle Blocker รูปแบบการเล่นคือบอลเร็ว  ปลื้มจิตร์ ถินขาว ติดทีมชาติตอนอยู่มัธยมศึกษาชั้นปีที่ 4 หลังจากติดทีมชาติตั้งแต่ตอนนั้น ก็เล่นให้กับทีมชาติมาตลอดจนถึงอายุ 37 ปี (ติดมาตลอดตั้งแต่ตอนนั้น - จนถึงอำลา)

ปัจจุบันปลื้มจิตร์ ยังคงเล่นวอลเลย์บอลในไทยแลนด์ลีกอยู่ หลังจากประกาศอำลาทีมชาติแล้ว เล่นให้กับสโมสรวอลเลย์บอลสุพรีม ชลบุรี เบอร์เสื้อที่ใส่ คือ 5 (เบอร์เดียวกับเสื้อทีมชาติ) และ ได้ทำงานเป็นนักการตลาด กองนโยบายและแผน ของการไฟฟ้าส่วนภูมิภาค (PEA) ด้วย อีกทั้งยังเป็นเจ้าของช่องYouTube ชื่อ PJ story 

ปลื้มจิตร์ ถินขาว มีโอกาสไปแข่งขันวอลเลย์บอลอาชีพ ในต่างประเทศมาแล้วมากมาย ได้แก่ จีน, รัสเซีย, เวียดนาม, ตุรกี, อาเซอร์ไบจาน (ไปเล่นแต่ละที่ นานหลายปี)

ประวัติ 
ปลื้มจิตร์ ถินขาว เกิดที่อำเภอไชโย จังหวัดอ่างทอง เป็นบุตรสาวของวันชัย (บิดา) และ สมฤดี (มารดา)    มีพี่ชายชื่อพีรเวท ชอบเล่นกีฬาตั้งแต่เด็ก โดยมีบิดาเป็นผู้สอนและส่งเสริมด้านกีฬา ตอนเด็กเล่นทั้งฟุตบอล, บาสเก็ตบอล, ปิงปอง และ อื่นๆ

ปลื้มจิตร์ เริ่มเล่นวอลเลย์บอล ตอนเรียนอยู่มัธยมศึกษาชั้นปีที่ 1 และ ได้ติดทีมชาติตอนมัธยมศึกษาชั้นปีที่ 4 หลังจากนั้นก็ติดทีมชาติมาตลอด จนถึงวันที่อำลาทีมชาติ

สมัยเรียนชั้นประถมศึกษา ปลื้มจิตร์ได้เป็นนักปิงปองของโรงเรียน เมื่อจบการศึกษา ก็ได้ไปเข้าศึกษาต่อ ชั้นมัธยมศึกษาปีที่ 1ด้วยโควต้าพิเศษ จึงไปคัดตัวเป็นนักวอลเลย์บอลโรงเรียน (โดยมีบิดาเป็นผู้ส่งเสริมให้เล่นวอลเลย์บอล) 

เมื่อปลื้มจิตร์ จบการศึกษาปริญญาตรี ก็ได้บรรจุเข้าเป็นพนักงานรัฐวิสาหกิจ ในตำแหน่งนักการตลาด กองนโยบายและแผน ของการไฟฟ้าส่วนภูมิภาค (PEA) 

นอกจากนี้ ยังเคยร่วมถ่ายทำภาพยนตร์โฆษณา กับสายการบินแอร์เอเชีย ในปี พ.ศ. 2555 และ น้ำยาล้างจาน ไลปอนเอฟ , แปรงจัดฟัน SYSTEMA OD. ในปี พ.ศ. 2557  ,

การศึกษา 

 มัธยมต้นจากโรงเรียนอ่างทองปัทมโรจน์วิทยาคม
 มัธยมปลายจากโรงเรียนบดินทรเดชา (สิงห์ สิงหเสนี)
 ปริญญาตรี คณะบริหารธุรกิจ มหาวิทยาลัยรัตนบัณฑิต
 ตอนนี้กำลังศึกษาต่อปริญญาโท ที่ มหาวิทยาลัยกรุงเทพ

สโมสร

  กรุงเทพมหานคร (2548-2549)
  Ereğli BSK (2551-2552)
   Fujian (2554-2555)
 สุพรีม-นครศรี
(2552-2556)
 อิกติซาดชิ บากู (2555-2556)
 บางกอกกล๊าส
(2557-2561)
 สุพรีม-ชลบุรี
(2562-ปัจจุบัน)

รางวัล 
 รางวัล Top Talk-About Sportswoman 2012 นักกีฬาหญิงที่ถูกกล่าวถึงมากที่สุด จากเว็บไซต์ MThai.com
 อันดับ 13 (จาก 24 ทีม) วอลเลย์บอลหญิงชิงแชมป์โลก 2010 ที่ประเทศญี่ปุ่น
 แชมป์ วอลเลย์บอลหญิงชิงแชมป์เอเชีย 2009 ที่ประเทศเวียดนาม
 อันดับ 3 วอลเลย์บอลหญิงชิงแชมป์เอเชีย 2007 (พ.ศ. 2550) ที่ประเทศไทย (ได้สิทธิ์แข่งวอลเลย์บอลเวิลด์คัพ 2007 และวอลเลย์บอลเวิลด์กรังด์ปรีซ์ 2008 ที่ประเทศญี่ปุ่น)
 แชมป์ปริ๊นเซส คัพ แสงโสมวีเม่น วอลเลย์บอล อินวิเตชั่น ครั้งที่ 13 (พ.ศ. 2549) ที่ประเทศไทย คว้าอันดับ 1 ได้ในรอบ 24 ปี โดยเอาชนะเวียดนามได้ 3 - 0 เซต
 อันดับ 10 (จาก 12 ทีม) ในการแข่งขันวอลเลย์บอลเวิลด์คัพ 2007 ที่ประเทศญี่ปุ่น
 พ.ศ. 2555 รางวัลสุดยอดนักกีฬาขวัญใจมหาชน สยามกีฬาอวอร์ดส์ ครั้งที่ 6
 พ.ศ. 2557 นักกีฬาหญิงที่แฟนกีฬาชื่นชอบมากที่สุด อันดับที่ 1 (ร้อยละ 54.58) โดยสวนดุสิตโพล

วอลเลย์บอลชิงแชมป์เอเชียนคัพ 
 พ.ศ. 2555 (อันดับ 1) ที่ประเทศคาซัคสถาน 
 พ.ศ. 2553 (อันดับ 2) ที่ประเทศจีน 
 พ.ศ. 2551 (อันดับ 3) ที่จังหวัดนครราชสีมา ประเทศไทย

วอลเลย์บอลเวิลด์แกรนด์แชมเปี้ยนคัพ 
 พ.ศ. 2556 (อันดับ 5) ประเทศไทยในฐานะแชมป์ทวีปเอเชีย

วอลเลย์บอลเวิลด์กรังด์ปรีซ์ 
 พ.ศ. 2556 (อันดับ 13)
 พ.ศ. 2555 (อันดับ 4) 
 พ.ศ. 2554 (อันดับ 6)
 พ.ศ. 2553 (อันดับ 10)
 พ.ศ. 2552 (อันดับ 8)
 พ.ศ. 2551 (อันดับ 11)
 พ.ศ. 2549 (อันดับ 11)
 พ.ศ. 2548 (อันดับ 12)
 พ.ศ. 2547 (อันดับ 10)
 พ.ศ. 2546 (อันดับ  9)
 พ.ศ. 2545 (อันดับ  8)

วอลเลย์บอลหญิงชิงแชมป์เอเชีย 
 พ.ศ. 2556 (อันดับ 1) ที่จังหวัดนครราชสีมา ประเทศไทย
 พ.ศ. 2554 (อันดับ 4)
 พ.ศ. 2552 (อันดับ 1)
 พ.ศ. 2550 (อันดับ 3)
 พ.ศ. 2548 (อันดับ 6)
 พ.ศ. 2546 (อันดับ 4)
 พ.ศ. 2544 (อันดับ 3)

ซีเกมส์ 
 แชมป์ซีเกมส์ ครั้งที่ 26 อินโดนีเซีย ปี 2011
 แชมป์ซีเกมส์ ครั้งที่ 25 ลาว ปี 2009
 แชมป์ซีเกมส์ ครั้งที่ 24 ไทย ปี 2007
 แชมป์ซีเกมส์ ครั้งที่ 23 ฟิลิปปินส์ ปี 2005
 แชมป์ซีเกมส์ ครั้งที่ 22 เวียดนาม ปี 2003
 แชมป์ซีเกมส์ ครั้งที่ 21 มาเลเซีย ปี 2001

กีฬามหาวิทยาลัยโลก 
 ครั้งที่ 24 พ.ศ. 2550 ที่กรุงเทพมหานคร ประเทศไทย (อันดับ 4)

เอเชียนเกมส์ 
 พ.ศ. 2557 เหรียญทองแดง เอเชียนเกมส์ 2014 ที่ประเทศเกาหลีใต้
พ.ศ. 2561 เหรียญเงิน เอเชียนเกมส์ 2018 ที่ประเทศอินโดนีเซีย

รางวัลที่ได้รับ 
 พ.ศ. 2550 ตัวบล็อกยอดเยี่ยม ในการแข่งขันวอลเลย์บอลหญิงชิงแชมป์เอเชีย 2007 
 พ.ศ. 2550 เสริฟยอดเยี่ยม ในการแข่งขันวอลเลย์บอลสโมสรหญิงชิงแชมป์เอเชีย 2007 
 พ.ศ. 2556 ตัวบล็อกยอดเยี่ยม ในการแข่งขัน 2013 FIVB Volleyball Women's World Grand Champions Cup 
 พ.ศ. 2557 ตัวตบยอดเยี่ยม ในการแข่งขัน 2013–14 Azerbaijan Women's Volleyball Super League 
 พ.ศ. 2558 ผู้เล่นทรงคุณค่า และตัวบล็อกยอดเยี่ยมในการแข่งขันวอลเลย์บอลหญิงไทยแลนด์ลีก 2014-15
 พ.ศ. 2558 ตัวบล็อกยอดเยี่ยม ในการแข่งขันวอลเลย์บอลหญิงชิงแชมป์เอเชีย 2015
 พ.ศ. 2558 ผู้เล่นทรงคุณค่า ในการแข่งขันวอลเลย์บอลสโมสรหญิงชิงแชมป์เอเชีย 2015
พ.ศ. 2564 Best Middle Blocker ในการแข่งขันวอลเลย์บอลหญิงชิงแชมป์สโมสรเอเชีย 2021
พ.ศ. 2564 Best Middle Blocker ในการแข่งขันSAT Thailand Volleyball Invitation Sisaket 2021

เครื่องราชอิสริยาภรณ์

อ้างอิง

แหล่งข้อมูลอื่น 
 

 

นักวอลเลย์บอลหญิงชาวไทย
บุคคลจากโรงเรียนบดินทรเดชา (สิงห์ สิงหเสนี)
บุคคลจากคณะบริหารธุรกิจ มหาวิทยาลัยรัตนบัณฑิต
นักกีฬาเหรียญทองซีเกมส์ชาวไทย
ผู้ได้รับเครื่องราชอิสริยาภรณ์ ต.ภ.
ผู้ได้รับเครื่องราชอิสริยาภรณ์ ต.ช.
บุคคลจากอำเภอไชโย
พนักงานรัฐวิสาหกิจชาวไทย
ผู้เล่นสโมสรวอลเลย์บอลอิกติซาดชิ บากู
นักกีฬาเหรียญทองแดงเอเชียนเกมส์ชาวไทย
ตัวบล็อกกลางวอลเลย์บอล
ผู้เล่นสโมสรวอลเลย์บอลสุพรีม ชลบุรี